Document ID: /fineweb-2-swissfilter-quality_10-filterrobots/filtered/05537.jsonl.gz/0

Նոր հրատարակութիւն
Մայր Աթոռ Սուրբ Էջմիածնի Հրատարակչական բաժինը լոյս է ընծայել Մայր Աթոռի դիւանապետ Գերաշնորհ Տ․ Արշակ եպիսկոպոս Խաչատրեանի քարոզների ժողովածուն՝ «Որոնումներ․․․» խորագրով։
Ժողովածուում տեղ են գտել 1998-2019 թթ․ Արշակ եպիսկոպոսի հոգեւոր ծառայութեան ընթացքում գրուած քարոզները՝ ազգային, եկեղեցական տօների եւ այլ իրադարձութիւնների առիթով։ Գրքում ընդգրկուած քարոզներն աչքի են ընկնում խօսքի մատչելիութեամբ, ինչը ժողովածուն դարձնում է աւելի հասանելի եւ օգտակար ոչ միայն հոգեւորականների, այլ նաեւ Հայ Առաքելական Եկեղեցու հաւատացեալների եւ հասարակութեան լայն շրջանակի համար։
Ժողովածուն ընթերցողին հնարաւորութիւն է տալիս հարուստ գիտելիք ստանալու քրիստոնէական հաւատի մասին։